Slaviansk, fortifikohen barrikadat
Pavarësisht thirrjeve nga të gjitha palët në Gjenevë që protestuesit në Ukrainën lindore të largohen nga ndërtesat shtetërore, demonstruesit thonë se për ta nuk ka kthim prapa
Slaviansku në Ukrainën lindore është një nga qytetet më të mbrojtur që mbahet tani nga separatistët prorusë. Këtu, njerëz të armatosur ende patrullojnë rrugët. Barrikadat janë duke u fortifikuar . Pavarësisht thirrjeve nga të gjitha palët në Gjenevë që protestuesit të largohen nga ndërtesat shtetërore, demonstruesit thonë se për ta nuk ka më kthim prapa. thotë Aleksandër, punëtor hekurudhe. Në bisedimet e Gjenevës Rusia përsëri mohoi se ishte e përfshirë në revoltat. Por Moska tha dje se rezervon të drejtën për të dërguar trupat e saj në Ukrainë. Ministri i jashtëm Sergi Lavrov këmbënguli se kjo nuk ishte një alternativë që Moska dëshiron ta përdorë. tha ministri Lavrov. Një deklaratë e përbashkët pas bisedimeve të Gjenevës u bënte thirrje të gjitha palëve që të përmbahen nga dhuna, frikësimet dhe veprimet provokuese. Sekretari amerikan i Shtetit John Kerry paralajmëroi për sanksione të tjera nëse Rusia nuk reagon. tha zoti Kerry. Analistët thonë se mundësia e sanksioneve të reja qysh tani po e dëmton ekonominë ruse. Moska paralajmëroi këtë javë se ekonomia e saj mund të ketë zero përqind rritje këtë vit për shkak të krizës. Por shumë kompani globale janë duke lobuar kundër sanksioneve, thotë Ben Kumar, analist investimesh në Londër. Perëndimi po i mbështet kërcënimet për sanksione me një demonstrim të forcës ushtarake. Kanadaja po dërgon gjashtë avionë luftarakë në rajon për të ndihmuar në forcimin e mbrojtjes së NATO-s. NATO-ja ka përjashtuar një ndërhyrje ushtarake, por thotë se këto masa synojnë të qetësojnë aleatët në Evropën lindore.